بھگوال، گجرات

بھگوال  تحصیل کھاریاں، ضلع گجرات کا ایک گاؤں اور یونین کونسل ہے۔ جو کھاریاں اور لالہ موسی جی ٹی روڈ N 5 سے 20 منٹ کی مسافت پر واقع ہے۔ اس گاؤں میں بہت سی قومیں آباد ہیں۔ گاؤں میں مرکزی جامع مسجد گلزارِ مدینہ کے علاوہ چھ مساجد ہیں ایک مسجد عباس گولڑہ ہاشم روڈ بھگوال پر واقع ہے۔ مرکزی شاہراہ M-12 موٹروے (پاکستان) سمبڑیال کھاریاں موٹروے گاؤں کی مشرقی سمت میں جولائی 2022 سے زیر تعمیر ہے۔

 تاریخی اہمیت 
بھگوال کا تاریخی پس منظر بھی قابل ذکر ہے۔ ڈاکٹرریتا گریوال پنجاب یونیورسٹی (چنڈی گڑھ) کے شعبہ تاریخ کی پروفیسر ہیں۔ ان کی کتاب ہندوستان میں شہری کاری کے پانچ ہزار سال پنجاب کا علاقہ, کے صفحہ نمبر121 میں بھگوال کا ذکر ہے۔ اس کے علاوہ برطانوی راج کے دوران، یہاں کے باشندوں نے پہلی اور دوسری عالمی جنگوں میں حصہ لیا۔ نائیک لال خان، جو 67 ویں پنجاب رجمنٹ کے سپاہی تھے، 28 اپریل 1916 کو جنگ میں شہید ہوئے۔ اسی طرح، سپاہی پہلوان خان اور دیگر مقامی افراد نے بھی جنگوں میں حصہ لیا اور ان کی قربانیاں یادگار ہیں۔

 تعلیم 
گاؤں میں لڑکوں اور لڑکیوں کے لیے سرکاری اسکولزموجود ہیں۔ گورنمنٹ ہائی اسکول بھگوال ، جو 1927 میں قائم ہوا،جو نہ صرف مقامی سطح پر بلکہ ارد گرد کے علاقوں میں بھی تعلیم کا ایک اہم مرکز سمجھا جاتا ہے ۔ اوراس کے علاوہ دو پرائیویٹ اسکول ، گورنمنٹ گرلز ہائی اسکول بھگوال بھی لڑکیوں کی تعلیم کے لیے اہم ادارہ ہے۔ 

 بیرون ملک مقیم افراد 
بھگوال کے متعدد باشندے بیرون ملک مقیم ہیں، خاص طور پریورپ, برطانیہ، امریکا، ، ناروے اور مشرق وسطیٰ میں۔ یہ افراد نہ صرف مالی معاونت فراہم کرتے ہیں بلکہ گاؤں کی ترقی میں بھی اہم کردار ادا کرتے ہیں۔ الخدمت ویلفیئر سوسائٹی بھگوال 2016 میں قائم ہوئی، جو صحت کی سہولتیں، صاف پانی کی فراہمی اور ایمبولینس خدمات فراہم کرتی ہے۔ یہ سوسائٹی مقامی کمیونٹی کی فلاح و بہبود کے لیے کام کر رہی ہے۔گاؤں میں الخدمت کی مدد سے میڈیکل ڈسپنسری کی سہولت موجود ہے۔

 قریبی دیہات اور قصبے 
گاؤں میں برادری اور بھائی چارے کا مضبوط احساس ہے اور ہمسایہ دیہاتوں کے ساتھ اچھے تعلقات برقرار رکھتا ہے۔ قریبی گاؤں اور قصبے میں دھم، ڈھل گجر، لمے شریف، گولڑہ ہاشم ، کوٹلہ حاجی شاہ ، شوریاں، بھٹیاں، جھانٹلہ ، چک بختاور، گلیانہ ، منگلیہ, بدھو چک اور ملکہ شامل ہیں۔

 نگار خانہ 
  جامع مسجد گلزار مدینہ|تصغیر
 Bhagwal sign board

 مزید دیکھیے 
 پاکستان
 فہرست پاکستان کے شہر
 پاکستان کی یونین کونسلیں
 پاکستان کی تحصیلیں
 ضلع گجرات
 گلیانہ
 گورنمنٹ ہائی اسکول بھگوال

 حوالہ جات 

 بیرونی روابط 

:en:Bhagwal
:بھگوال:pnb



زمرہ:پاکستان کی یونین کونسلیں
زمرہ:تحصیل کھاریاں
زمرہ:ضلع گجرات کی یونین کونسلیں
زمرہ:پاکستان میں موٹروے
زمرہ:پنجاب، پاکستان کے گاؤں
زمرہ:ضلع گجرات کے گاؤں
زمرہ:پنجاب، پاکستان
زمرہ:ضلع گجرات کے آباد مقامات